จงสรุปหัวข้อ การเรียกร้องเงินค่าเสียหายในคดีอาญา ตามมาตรา44/1 ให้หน่อยนะคะ
ในคดีอาญาที่ผู้เสียหายได้รับความเสียหาย เช่น ถูกทำร้ายร่างกาย ถูกหมิ่นประมาท ถูกล่วงละเมิดทางเพศ หรือคดีเกี่ยวกับทรัพย์กรณีเรียกดอกเบี้ยผิดนัด เป็นต้น นอกจากผู้เสียหายจะมีสิทธิฟ้องร้องเรียกค่าสินไหมทดแทนทางแพ่งฐานละเมิดแล้ว ยังมีสิทธิเรียกร้องค่าเสียหายทางแพ่งไปในคดีอาญาที่พนักงานอัยการฯ ยื่นฟ้องได้ด้วย ซึ่งเรียกว่าการยื่นคำร้องตามมาตรา 44/1  ข้อกฎหมายกฎหมายที่เกี่ยวข้อง      ป.วิอาญา มาตรา 44/1 บัญญัติว่า ในคดีที่พนักงานอัยการเป็นโจทก์ ถ้าผู้เสียหายมีสิทธิที่จะเรียกเอาค่าสินไหมทดแทนเพราะเหตุได้รับอันตรายแก่ชีวิต ร่างกาย จิตใจ หรือได้รับความเสื่อมเสียต่อเสรีภาพในร่างกายชื่อเสียงหรือได้รับความเสียหายในทางทรัพย์สินอันเนื่องมาจากการกระทำความผิดของจำเลย ผู้เสียหายจะยื่นคำร้องต่อศาลที่พิจารณาคดีอาญาขอให้บังคับจำเลยชดใช้ค่าสินไหมทดแทนแก่ตนก็ได้      การยื่นคำร้องตามวรรคหนึ่ง ผู้เสียหายต้องยื่นคำร้องก่อนเริ่มสืบพยาน ในกรณีที่ไม่มีการสืบพยานให้ยื่นคำร้องก่อนศาลวินิจฉัยชี้ขาดคดี และให้ถือว่าคำร้องดังกล่าวเป็นคำฟ้องตามบทบัญญัติแห่งประมวลกฎหมายวิธีพิจารณาความแพ่งและผู้เสียหายอยู่ในฐานะโจทก์ในคดีส่วนแพ่งนั้น  ทั้งนี้ คำร้องดังกล่าวต้องแสดงรายละเอียดตามสมควรเกี่ยวกับความเสียหายและจำนวนค่าสินไหมทดแทนที่เรียกร้อง หากศาลเห็นว่าคำร้องนั้นยังขาดสาระสำคัญบางเรื่อง ศาลอาจมีคำสั่งให้ผู้ร้องแก้ไขคำร้องให้ชัดเจนก็ได้       คำร้องตามวรรคหนึ่งจะมีคำขอประการอื่นที่มิใช่คำขอบังคับให้จำเลยชดใช้ค่าสินไหมทดแทนอันเนื่องมาจากการกระทำความผิดของจำเลยในคดีอาญามิได้ และต้องไม่ขัดหรือแย้งกับคำฟ้องในคดีอาญาที่พนักงานอัยการเป็นโจทก์ และในกรณีที่พนักงานอัยการได้ดำเนินการตามความในมาตรา 43 แล้ว ผู้เสียหายจะยื่นคำร้องตามวรรคหนึ่งเพื่อเรียกทรัพย์สินหรือราคาทรัพย์สินอีกไม่ได้ หลักเกณฑ์การยื่นคำร้องขอ เอกสารที่ใช้ประกอบในการยื่นคำร้อง เช่น ๑.เอกสารเกี่ยวกับการเสียหายทั้งปวง ๒.เอกสารเกี่ยวกับการประกอบอาชีพ รายได้ ๓.ใบเสร็จค่ารักษาพยาบาล  , ความเห็นของแพทย์   วิธีการยื่นคำร้อง ทำคำร้องตามแบบฟอร์มของศาล บรรยายเหตุและรายละเอียดแห่งความเสียหายที่มาจากการกระทำผิดอาญา พร้อมทั้งจำนวนเงินคำขอให้ศาลบังคับ  ต้องยื่นต่อศาลก่อนสืบพยานหรือก่อนพิพากษากรณีไม่มีการสืบพยาน   ประโยชน์ของการยื่นคำร้อง ๔๔/๑ เช่น   ๑.หากศาลพิพากษาคดีสามารถกำหนดค่าเสียหายทางแพ่งได้เลย โดยมิได้แยกไปฟ้องเป็นคดีแพ่งใหม่ ๒.มีประโยชน์ต่อการเรียกร้องค่าเสียหาย ทั้งในชั้นไกล่เกลี่ย และมีผลต่อการวางเงินชำระค่าเสียหายหรือบรรเทาผลร้ายของจำเลย   หากมิได้ยื่นคำร้องภายในเวลากำหนดต้องทำอย่างไร ต้องฟ้องเป็นคดีแพ่ง(คดีแพ่งเกี่ยวเนื่องอาญา) เพื่อเรียกค่าเสียหายภายในอายุความ
การเรียกร้องเงินค่าเสียหายในคดีอาญา ตามมาตรา44/1
คดีอาญาที่ผู้เสียหายได้รับความเสียหาย นอกจากผู้เสียหายจะมีสิทธิฟ้องร้องเรียกค่าสินไหมทดแทนทางแพ่งฐานละเมิดแล้ว ยังมีสิทธิเรียกร้องค่าเสียหายทางแพ่งไปในคดีอาญาที่พนักงานอัยการฯ ยื่นฟ้องได้ด้วย เรียกว่าการยื่นคำร้องตามมาตรา 44/1 

 การยื่นคำร้องตามวรรคหนึ่ง ผู้เสียหายต้องยื่นคำร้องก่อนเริ่มสืบพยาน ในกรณีที่ไม่มีการสืบพยานให้ยื่นคำร้องก่อนศาลวินิจฉัยชี้ขาดคดี และให้ถือว่าคำร้องดังกล่าวเป็นคำฟ้องตามบทบัญญัติแห่งประมวลกฎหมายวิธีพิจารณาความแพ่งและผู้เสียหายอยู่ในฐานะโจทก์ในคดีส่วนแพ่งนั้น  ทั้งนี้ คำร้องดังกล่าวต้องแสดงรายละเอียดตามสมควรเกี่ยวกับความเสียหายและจำนวนค่าสินไหมทดแทนที่เรียกร้อง หากศาลเห็นว่าคำร้องนั้นยังขาดสาระสำคัญบางเรื่อง ศาลอาจมีคำสั่งให้ผู้ร้องแก้ไขคำร้องให้ชัดเจนก็ได้

หลักเกณฑ์การยื่นคำร้องขอ
1. เป็นคดีที่พนักงานอัยการเป็นโจทก์
2. ผู้เสียหายได้รับอันตรายและเสียหายในด้านต่างๆ เนื่องมาจากการกระทำความผิดของจำเลย
3. ยื่นคำร้องก่อนเริ่มสืบพยานหาไม่สืบพยานให้ยื่นคำร้องก่อนศาลวินิจฉัยชี้ขาดคดี และถือว่าคำร้องดังกล่าวเป็นคำฟ้อง
4. ผู้เสียหายอยู่ในฐานะโจทก์ในคดีส่วนแพ่ง
5. คำร้องต้องไม่ขัดกับคำฟ้องในคดีอาญาที่พนักงานอัยการเป็นโจทก์ 
6. ถ้าที่พนักงานอัยการได้ดำเนินการตามความในมาตรา ๔๓ แล้ว ผู้เสียหายจะยื่นคำร้องเพื่อเรียกทรัพย์สินหรือราคาทรัพย์สินอีกไม่ได้ แต่สามารถเรียกค่าเสียหายและดอกเบี้ยตามกฎหมายได้

เอกสารที่ใช้ประกอบในการยื่นคำร้อง เช่น
๑.เอกสารเกี่ยวกับการเสียหายทั้งปวง
๒.เอกสารเกี่ยวกับการประกอบอาชีพ รายได้
๓.ใบเสร็จค่ารักษาพยาบาล, ความเห็นของแพทย์

วิธีการยื่นคำร้อง
ทำคำร้องตามแบบฟอร์มของศาลบรรยายเหตุและรายละเอียดแห่งความเสียหายที่มาจากการกระทำผิดอาญา พร้อมทั้งจำนวนเงินคำขอให้ศาลบังคับ และต้องยื่นต่อศาลก่อนสืบพยานหรือก่อนพิพากษากรณีไม่มีการสืบพยาน

ประโยชน์ของการยื่นคำร้อง ๔๔/๑ เช่น  
๑.หากศาลพิพากษาคดีสามารถกำหนดค่าเสียหายทางแพ่งได้เลยไม่ต้องฟ้องแยก
๒.มีประโยชน์ต่อการเรียกร้องค่าเสียหาย และมีผลต่อการวางเงินชำระค่าเสียหายหรือบรรเทาผลร้ายของจำเลย

5.ประมวลกฎหมายวิธีพิจาณาความอาญา(วิอาญา)